C# Voice and Tone Alert Generator - CodeProject 11,050,084 members (72,977 online)
Last Visit: 31-Dec-99 19:00 Last Update: 28-Nov-14 3:10Refresh1 Woordfees - INSKRYWINGS VIR DIE VIERDE US WOORDFEES-KORTVERHAALBUNDEL WORD INGEWAG
INSKRYWINGSVORM: KLIK HIER (LET WEL: VORMS KAN NET OP 'N REKENAAR AFGELAAI WORD NIE EN NIE OP SELFONE/TABLETTE NIE)
Skrywers wie se verhale in die bundel opgeneem gaan word, sal by die Woordfeesprogrambekendstelling in November 2018 bekend gemaak word. Die wenverhaal asook die verhaal wat vir ‘n verwerking tot kortfilm gekies is, sal eers tydens die bekendstelling van die bundel, gedurende die Woordfees van 1-10 Maart 2019, aangekondig word.
Stuur inskrywings per e-pos aan Pieter Eksteen by pieter.eksteen@za.pwc.com. Geen kompetisienavrae wat na hierdie adres gestuur word, sal beantwoord word nie.Inskrywings wat later as 16:00 op 30 September 2018 ontvang word, sal nie in aanmerking kom nie. Inskrywings sal met ontvangs erken word.
Vir navrae, stuur ŉ e-pos aan danie_marais@sun.ac.za– slegs skriftelike navrae sal beantwoord word.
LET WEL: Vorms kan net op 'n rekenaar afgelaai word nie en nie op selfone/tablette nie.
RIGLYNE VIR DIE WOORDFEES-KORTVERHAALKOMPETISIE
Die kompetisie is oop vir alle skrywers. Werknemers en familielede van Du Toitskloof Wyne en die US Woordfees word nie toegelaat om deel te neem nie.
Die skrywers wie se verhale in die bundel opgeneem word, sal elkeen ’n eenmalige betaling van R5 000 teen April 2019 ontvang.
Kopiereg van die verhale berus by die skrywers, maar kopiereg van die bundel setel in die US Woordfees. Indien verhale wat in die bundel verskyn ook elders gepubliseer word, moet dit geskied met skriftelike kennisgewing aan die US Woordfees sowel as volledige erkenning met publikasie.
Inskrywings wat nie vir die bundel gekies word nie, kan volgens die uitsluitlike diskresie van US Woordfees elders gepubliseer word, sonder dat US Woordfees of Du Toitskloof Wyne enige verpligting tot vergoeding in dié verband het. Kopiereg van die verhaal setel in die skrywer, wat geïdentifiseer sal word as die outeur daarvan.
Kopiereg van vertaalde verhale moet tussen die skrywer en die vertaler uitgeklaar word. In die geval waar ‘n verhaal vertaal is, onderhandel die US Woordfees slegs met die skrywer van die verhaal.
Keuring word streng anoniem gedoen. Die skrywer (en vertaler) – sien bostaande punt) se naam en kontakbesonderhede moet op die onderstaande inskrywingsvorm ingevul word. Slegs die titel moet op die verhaal verskyn, ten einde anonieme keuring te verseker.